Alexander Gauland
Alexander Gauland (natus Chemnicii die 20 Februarii 1941) est rerum politicarum peritus Germanicus factionis AfD.

Iuventus et munus 
Gauland, filius legati vigilum, tempore regiminis Communisticae in urbe patria scholam frequentabat neque autem eipropter patris munere apud universitatem studere licuit. Itaque anno 1959 in Germaniam occidentalem fugit. Ab anno 1960 historiae rebus politicis atque iurisprudentiae apud universitates Marpurgensem et Giessensem studebat. Anno1966 primam, anno 1971 secundam probationem accepit et doctor iurispudentiae promotus est. Annis 1970–1972 pro magistratu diurnariorum consilii ministrorum foederalem Germaniae operam dedit, tum legatus apud consulatum Germaniae Edinburgi. Annis 1974 et 1975 pro fractione CDU/CSU in Dieta Foederali Germaniae operam dedit. Annis 1991–2005 editor diurni Märkische Allgemeine (Latine Diarium Generale Marchense) erat.

Cursus honorum 
Gauland ab anno 1973 sodalis factionis CDU erat. Anno 1977 secretarius Gualterii Wallmann factus est, qui tum magister civium Francofurti ad Moenum, postea minister foederalis erat. Anno 1987 secretarius statalis in cancellaria statali Hassiae factus est.
Una cum Conrado Adam et Bernhardo Lucke anno 2013 factionem "Wahlalternative 2013" condidit, quae mox pars Alternativae pro Germania (AfD) facta est. Gauland praeses AfD Brandenburgi et anno 2014 legatus ad senatum terrae eius civitatis electus est. Anno 2017 una cum Alicia Weidel candidatus summus ad electionem Dietam Foederalem Germaniae factus et die 24 Septembris 2017 legatus electus est. Die 26 Septembris una cum ea praeses legatorum AfD in Dieta Foederali electus est. E die 2 Decembris 2017 una cum Georgio Meuthen factionem totam AfD ducit.

Notae

Nexus externi 

 Biographia apud situm interretialem Dietae Foederalis Germaniae
 Pagina Alexandri Gauland apud factionem AfD

Alumni Universitatis Marburgensis
Alumni Universitatis Giessensis
Legati Dietae Foederalis Germaniae
Praesides Fractionis AfD Dietae Foederalis Germaniae
Praesides Alternativae pro Germania